Diari Oficial de la Generalitat Valenciana


Sumari del DOGV 6465, del 22-02-2011 (2011/2038)

Aprovació definitiva de la modificació puntual número 4 del Pla General d'Ordenació Urbana.
-------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2038


Data del document
:   28-01-2011

Organisme emissor
:   Ajuntament d'Albaida

Tipus de document
:   Anunci

Descriptors 

:   * Albaida
    * administració local
    * pla d'urbanisme

Aprovació definitiva de la modificació puntual número 4 del Pla General d'Ordenació Urbana. [2011/2038]  
El Ple de l'Ajuntament d'Albaida, en la sessió extraordinària que va tindre lloc el passat dia 27 de gener de 2011, va donar aprovació definitiva a la modificació puntual núm. 4 del Pla General d'Ordenació Urbana d'Albaida, que literalment tot seguit es transcriu:  
- L'apartat 10é. Article 8 del PGOU d'Albaida. Condicions generals de l'edificació. Aprofitament baix coberta.  
«Apartat 10. Aprofitament baix coberta  
Es denomina aprofitament baix coberta la utilització de l'espai comprés entre la coberta inclinada de l'edifici i el forjat del sostre de l'última planta.  
Únicament podrà utilitzar-se en els casos que expressament autoritze el Pla, amb les limitacions quant a l'ús i les dimensions que en ell s'establisquen i en les condicions de còmput d'edificabilitat expressades en l'article corresponent al còmput de la superfície construïda total.  
S'autoritza la utilització dels baixos de la coberta com a trasters, porxes, cambres, vivendes, etc. en aquells casos que expressament ho contemplen els paràmetres urbanístics zonals.  
a) La ventilació i il·luminació d'aquest espai es farà a través de buits disposats en els plans de coberta o façana recaients a l'interior de l'edifici, mai a via pública o altres espais públics.  
b) La solució de coberta serà a dos aigües, havent de tindre el faldó d'esta recaient a via pública o a un altre espai públic una profunditat màxima de 9,00 m i amb una pendent compresa entre el 20 i el 60%.  
c) L'altura de carener es determinarà per aplicació de la precitada profunditat i pendent a tal faldó de coberta.  
d) El ràfol de la coberta tindrà un vol màxim de 40 cm respecte al pla vertical que defineix l'alineació de l'edificació.»  
- Apartat 4d. Article 40. Zona residencial nucli històric. Paràmetres urbanístics.  
«Apartat 4. Paràmetres urbanístics:  
d) Relatius al volum i forma:  
· Altura reguladora:  
L'altura reguladora és la formulada en funció de les plantes permeses segons els plans de la sèrie 10  
S'aplicarà la següent formulació:  
H= 4,5 + 3,2 x (n-1)  
On:   
H= altura en metres  
n= nombre de plantes  
· Altura total:  
Serà la calculada segons el que disposa la norma específica.  
· Nombre màxim de plantes:  
D'acord amb allò que s'ha indicat en plans de la sèrie 10.  
· Àtics:  
Només permesos on s'indica en els plans de la sèrie 10.  
· Aprofitament baix coberta:  
Es permeten els dits aprofitaments en forma de porxe, amb les condicions establides en les presents ordenances.  
En l'àmbit delimitat pels carrers Elías Tormo i Major, incloses les dos façanes dels carrers, es permetrà l'aprofitament de baix coberta com a vivenda independent, establint-se com a condicions de ventilació i il·luminació a través de buits disposats en els plans de coberta o fatxada recaient a l'interior de l'edifici, permetent-se també per a aconseguir les dites condicions, la interrupció del pla de coberta a façana principal, sempre que existisca com a mínim un faldó continu de teula de 2,00 m, des de la intersecció del pla que configura l'alineació vigent i amb el pendent màxim autoritzat.  
En el cas d'utilitzar l'espai baix coberta com a vivenda, s'estableix la condició d'edificació de la planta baixa com a dotacional, comercial o terciari.  
· Entresols:  
Es permeten els entresolats amb les condicions establides en les presents ordenances.  
· Soterranis i semisotans:  
Es permeten amb les condicions regulades en estes ordenances  
· Cossos volats:  
Es permeten en els límits frontals i patis d'edificació amb les condicions esmentades en estes ordenances.  
No s'autoritzen miradors.  
· Altura de planta:  
· L'altura màxima de la planta baixa serà de 4,50 m mesurats amb els criteris de mesurament d'altura arreplegats en estes ordenances.  
En els edificis a rehabilitar no s'aplicarà esta normativa  
· Altura lliure de planta:  
· L'altura lliure mínima de la resta de plantes de l'edifici serà de 2,65 m mesurats amb els criteris de mesurament de l'altura en les presents ordenances.  
· Cobertes: amb teula àrab (màxima pendent 40º).  
· Superfície mínima: el 60% de la sup. de l'edificació inclosos patis.»   
- Article 69. Unitat d'execució núm. 1 (Pinada del Romeral) àrea de repartiment 1  
«Article 69. Unitat d'execució núm. 1 (Pinada del Romeral) àrea de repartiment 1  
Dades generals d'ordenació, com a referència mínima de qualitat d'urbanització i màxima d'aprofitaments.  
Superfície total sòl UE núm. 1 2.995 m²  
Aprofitaments:  
Edificació Superfície Ús Edif. m²/m² Nombre   
 plantes  
63 1.536 Residencial 3.145 III  
Totals 1.536 - 3.145   
 Dotacions:  
 Zones m²  
 Xarxa viària 324  
 Jardins 1.135  
 Total dotacions 1.459  
Determinació i càlcul de l'aprofitament tipus:  
Delimitació de l'àrea de repartiment  
D'acord amb el que estableix l'article 62.2 de la Llei Reguladora de l'Activitat Urbanística (LRAU), en concordança amb els articles 33.3 i 18 d'esta, es delimita una àrea de repartiment que comprèn la unitat d'execució.  
En compliment de l'article 64 de la LRAU es fixa l'aprofitament tipus de l'àrea de repartiment per mitjà de coeficients unitaris d'edificabilitat i aprofitament referits a l'àrea de repartiment i sector.  
En resum, les condicions es defineixen per a esta àrea de repartiment amb una edificabilitat bruta del sector d'1,05 m²/m².  
Determinació i càlcul d'aprofitament tipus:  
Superfície UE 2.995 m²  
Superfície total àrea de repartiment 2.995 m²  
Zonificació RuBA  
Edificabilitat bruta 1,05 m²/m²  
Edificabilitat total 3.145 m²  
Aprofitament objectiu àrea de repartiment 3.145 m²  
Aprofitament tipus àrea de repartiment 1,05 m²/m²  
Aprofitament tipus sector 1,05 m²/m²  
A efectes de la possible gestió de la present unitat d'execució, es podrà mantenir el seu desenvolupament per mitjà d'actuacions integrades en sòl urbà, o en aquells casos en què així pertoque, i d'acord a l'article 253 del Reglament d'Ordenació i Gestió Territorial i Urbanística en referència als articles 15 i 146 de la LUV, possibilitar l'aplicació del règim de les actuacions aïllades, quan es donen les circumstàncies establertes per a estes per la legislació vigent.»  
Contra l'acord adoptat pel Ple de la corporació, que d'acord amb allò establert en l'article 109.c de la Llei 30/19828, de 26 de novembre, de Règim Jurídic de les Administracions Publiques i del Procediment Administratiu Comú, finalitza la via administrativa, es podrà interposar pels interessats, en el termini de dos mesos, comptadors des de l'endemà de la publicació del present edicte en el Butlletí Oficial de la Província de València, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, tot d'acord amb allò establert en l'article 107.3 de la precitada Llei 30/1992, de 26 de novembre, i l'article 10.1.b de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici d'exercir qualsevol altre que s'estime convenient.  
Albaida, 28 de gener de 2011.- L'alcalde president: Juan José Beneyto Galbis.